open-index/open-wikipedia-markdown huggingface dataset:
Πανελλήνιο πρωτάθλημα πυγμαχίας ανδρών 1979

Το **[[Πανελλήνιο πρωτάθλημα πυγμαχίας ανδρών]] Α΄κατηγορίας 1979** έγινε στην Πάτρα με παρουσία, σύμφωνα με τον τύπο, 3.000 θεατών. Οι αγώνες έγιναν στο, ανοιχτό τότε, γυμναστήριο της Ε.Α. Πατρών. Η Ε.Α. Πατρών ανακηρύχθηκε για πρώτη φορά στην ιστορία της πρωταθλήτρια με προπονητή τον Ντίνο Γαλανό. Η ΕΑΠ ήταν πρωταθλήτρια την ίδια χρονιά και στο πρωτάθλημα Γ΄κατηγορίας, ενώ ήταν 4η σε αυτό της Β΄κατηγορίας.

## Τελικοί

## Βαθμολογία

## Παραπομπές


## Πηγές
* Αθλητική Ηχώ, φύλο 25 Μαΐου 1979
* εφ. Μακεδονία Φύλλο: 25/5/1979, Σελίδα: 4, από την εθνική βιβλιοθήκη

1979
Κατηγορία:Αθλητικά γεγονότα του 1979
Κατηγορία:Αθλητισμός στην Πάτρα
Μεταπρογραμματισμός

Ο όρος **Μεταπρογραμματισμός** (Αγγλικά: *Metaprogramming*) χαρακτηρίζει τα προγράμματα υπολογιστών τα οποία μπορούν να τροποποιούν προγράμματα. Για παράδειγμα ένα πρόγραμμα μπορεί κατά την διάρκεια της μεταγλώττισης να παράγει κώδικα ο οποίος στην συνέχεια μεταγλωττίζεται και δημιουργείται το εκτελέσιμο αρχείο σε γλώσσα μηχανής.  Ο *μεταπρογραμματισμός* είναι όρος που χαρακτηρίζει τα «προγράμματα που παράγουν προγράμματα», δηλαδή προγράμματα τα οποία τροποποιούν/δημιουργούν πηγαίο κώδικα. Στην γλώσσα C++ ο μεταπρογραμματισμός συσχετίζεται με τον προγραμματισμό με χρήση πρότυπων *templates*.  Σε γλώσσες σεναρίων (scripting languages) όπως η Ruby ο μεταπρογραμματισμός αναφέρεται στην δυνατότητα να προσθέτουμε νέο εκτελέσιμο κώδικα ο οποίος τροποποιεί την συμπεριφορά του προγράμματος κατά την εκτέλεση (runtime).  Στην γλώσσα Ruby ο μεταπρογραμματισμός βασίζεται στο API που επιτρέπει ανάκλαση. 

## Παραδείγματα

Παρακάτω παρουσιάζονται δύο παραδείγματα μεταπρογραμματισμού. Στην C++ ο κώδικας (template metaprogramming) δημιουργείται κατά την διάρκεια της μεταγλώττισης ενώ στην Ruby κατά της διάρκεια εκτέλεσης (runtime).

### C++
Το παρακάτω παράδειγμα είναι παράδειγμα μεταπρογραμματισμού προτύπων (template metaprogramming) στην γλώσσα C++. Ο κώδικας της συνάρτησης Factorial (υπολογίζει το παραγοντικό ενός αριθμού) γίνεται κατά την διάρκεια μεταγλώττισης του προγράμματος. 


```cpp
#include<iostream>

template<unsigned N> struct Factorial {
	enum { value = N * Factorial<N-1>::value };
};

template<> struct Factorial<0> {
	enum { value = 1 };
};

int	main(){
	std::cout << Factirial<5>::value;	// τυπώνει τον 5! = 120
	std::cout << Factorial<10>::value;	// τυπώνει τον 10! = 3628800
	return 0;
}
```


### Ruby
Έστω ότι έχουμε μια κλάση *acct* στην Ruby η οποία υλοποιεί την λειτουργία ενός τραπεζικού λογαριασμού όπου με την μέθοδο *deposit* προσθέτουμε δολάρια στον λογαριασμό.


```ruby
acct.deposit(100)
```


Στην Ruby όλα είναι αντικείμενα, ακόμη και ένας αριθμός βρίσκεται κάτω από την κλάση Numeric η οποία παρέχεται από την γλώσσα. Μπορούμε με βάση τον μεταπρογραμματισμό να ανοίξουμε την κλάση αυτή και να προσθέσουμε μια μέθοδο η οποία μετατρέπει τα ευρώ σε δολάρια :


```ruby
class Numeric
   def euros
     # το 1.38 είναι η παράμετρος μετατροπής ευρώ => δολάρια
     self * 1.38 
   end
end
```


Τώρα μπορούμε να καλέσουμε την *acct.deposit(100.euros)* και αυτόματα τα 100 ευρώ μετατρέπονται ως δολάρια πριν περάσουν μέσα στην μέθοδο *deposit*.


```ruby
acct.deposit(100.euros)
```


## Δείτε επίσης
* Ανάκλαση (υπολογιστές)
* 

## Παραπομπές


Κατηγορία:Ιδεολογικές δομές προγραμματισμού
Ηραίον Ολυμπίας

Το **Ηραίον Ολυμπίας** ή αλλιώς ο ναός της Ήρας στην Ολυμπία βρίσκεται εντός του ιερού χώρου της Άλτεως και στη βορειοδυτική πλευρά της. Ήταν κτισμένο στους νότιους πρόποδες του Κρονίου λόφου και είναι από τα αρχαιότερα δείγματα μνημειακής ναοδομίας στην Ελλάδα.

thumb|598x598px|<u>Σχεδιάγραμμα του Ηραίου</u>Α:Περιστύλιο, Β:Πρόναος, C:Ναός, D:Οπισθόδομος, Ε:Βάση του αγάλματος της Ήρας.
## Περιγραφή και ιστορικά στοιχεία
Ο **ναός της Ήρας** κατασκευάστηκε από τους κατοίκους της Σκιλλούντας (αρχαία πόλη της Ηλείας) και αφιερώθηκε στη θεά Ήρα. Σύμφωνα με τον Παυσανία κτίσθηκε οκτώ χρόνια μετά την ανάληψη της βασιλείας του Οξύλου στην Ήλιδα, δηλαδή γύρω στο 1096 π.Χ. χρονολογία όμως που δεν συμπίπτει με τη χρονολόγηση του ναού, η οποία είναι υστερότερη. Μία άποψη υποστηρίζει ότι ο πρώτος ναός της Ήρας, που κτίσθηκε γύρω στο 650 π.Χ., ήταν μικρός, δωρικός και είχε μόνο σηκό και πρόναο και γύρω στο 600 π.Χ. προστέθηκε ο οπισθόδομος και το πτερό. Μια άλλη άποψη αναφέρει ότι η αρχική οικοδόμηση του ναού έγινε περίπου το 600 π.Χ. ακολουθώντας ενιαίο αρχιτεκτονικό πρόγραμμα.

Ο ναός είναι περίπτερος, διαστάσεων 50,01 επί 18,76 μέτρα και αποτελεί ένα από τα χαρακτηριστικότερα δείγματα δωρικού ρυθμού με 6 κίονες στις στενές πλευρές του και 16 στις μακριές. Οι κίονες και ο θριγκός, αρχικά πρέπει να ήταν ξύλινοι και με το πέρασμα των αιώνων να αντικαταστάθηκαν από λίθινους (πορόλιθο). Σύμφωνα πάλι με τον Παυσανία, στο βάθος σηκού, επάνω σε βάθρο υπήρχαν λατρευτικά αγάλματα του Δία και της Ήρας. Στη συνέχεια υπήρξαν διάφορες επεμβάσεις και στα ρωμαϊκά χρόνια είχε μετατραπεί σε είδος μουσείου.

Στο **Ηραίον Ολυμπίας** φυλάσσονταν τα πιο πολύτιμα έργα του ιερού, ανάμεσα στα οποία ήταν ο περίφημος Ερμής του Πραξιτέλη, ο δίσκος της ιερής εκεχειρίας, τα αγάλματα των Ωρών από χρυσό και έβενο του γλύπτη Έμιλου, η τράπεζα του Κολώτη, η λάρνακα του Κυψέλου. Πιθανολογείται ότι το αρχαϊκό λίθινο κεφάλι που εκτίθεται στο Αρχαιολογικό Μουσείο Ολυμπίας ανήκει στο άγαλμα της Ήρας που υπήρχε στο σηκό του ναού. 

Τη σημερινή εποχή σώζονται τα θεμέλια, οι τεράστιοι ορθοστάτες του σηκού και το κατώτερο μέρος των κιόνων. Έχουν αναστηλωθεί τέσσερεις κίονες ενώ θραύσματα από την πήλινη διακόσμηση του θριγκού και το πήλινο κεντρικό ακρωτήριο του ναού εκτίθενται στο Αρχαιολογικό Μουσείο Ολυμπίας. Μπροστά από τον ναό υπάρχει ο βωμός της Ήρας, στον οποίο γίνεται η αφή της Ολυμπιακής φλόγας από την πρωθιέρεια, σύμφωνα με το τελετουργικό που έχει καθιερωθεί για τη σημερινή εποχή.

## Σύμφωνα με τον Παυσανία

-------------------

## Έκθεση φωτογραφιών

## Παραπομπές


## Εξωτερικοί σύνδεσμοι

* Τρισδιάστατη αναπαράσταση του ναού από το Ίδρυμα Μείζονος Ελληνισμού - Ι.Μ.Ε
* Αναπαράσταση της θέσης του ναού στο χώρο της Αρχαίας Ολυμπίας από το Ι.Μ.Ε
* http://www.hoc.gr/tour/index-el.html
* ''Νέα θεωρία για το Ηραίο της Αρχ. Ολυμπίας '' από το pelop.gr, 21/08/2016

Ολυμπια
Κατηγορία:Αρχαία Ολυμπία
3061 Κουκ

Ο **Κουκ (Cook)** είναι ένας αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 11,9. Ανακαλύφθηκε το 1982 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Βρετανού εξερευνητή Τζέιμς Κουκ.

Τα φυσικά χαρακτηριστικά του Κουκ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κουκ
1,1-διφθοροπροπάνιο

Το **1,1-διφθοροπροπάνιο** είναι οργανική χημική ένωση, που περιέχει άνθρακα, υδρογόνο και φθόριο, με μοριακό τύπο **C<sub>3</sub>H<sub>6</sub>F<sub>2</sub>**, αλλά συχνά αποδίδεται με το σύντομο συντακτικό τύπο **CH<sub>3</sub>CH<sub>2</sub>CHF<sub>2</sub>**.  Ανήκει στα διαλαλκάνια. Το καθαρό 1,1-διφθοροπροπάνιο, στις «κανονικές συνθήκες περιβάλλοντος», δηλαδή θερμοκρασία 25&nbsp;°C και πίεση 1 atm, είναι αέριο. Με βάση το χημικό τύπο του έχει τα ακόλουθα τρία (3)  ισομερές θέσης (+ 1 οπτικό = 4 συνολικά):
# Το 1,2-διφθοροπροπάνιο, σε δυο οπτικά ισομερή.
# Το 1,3-διφθοροπροπάνιο. 
# Το 2,2-διφθοροπροπάνιο.

## Ονοματολογία

Η ονομασία «1,1-διφθοροπροπάνιο» προέρχεται από την ονοματολογία κατά IUPAC. Συγκεκριμένα, το πρόθεμα «προπ-» δηλώνει την παρουσία τριών (3) ατόμων άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες που έχουν χαρακτηριστικές καταλήξεις. Τo αρχικό πρόθεμα «διφθορο-» δηλώνει την παρουσία δύο (2) ατόμων φθορίου ανά μόριο της ένωσης. Τέλος, οι αριθμοί θέσης (1,1-) δείχνουν ότι και τα δυο άτομα φθορίου βρίσκονται ενωμένα με το ίδιο (#1) άτομο άνθρακα της ένωσης. Αυτό βοηθά στη διάκριση της ένωσης από τα παραπάνω αναφερόμενα ισομερή της.

## Μοριακή δομή

Η μοριακή δομή της ένωσης αντιστοιχεί γεωμετρικά με τρία (3) κατά κορυφή ενωμένα τετράεδρα, με τα άτομα άνθρακα στα τρία κέντρα των τετραέδρων, και με τα υπόλοιπα 8 άτομα, 6 υδρογόνου και 2 φθορίου, στις τρεις βάσεις των τετραέδρων. Η δομή αυτή ομοιάζει με αυτήν του προπανίου.




## Παραγωγή

### Με υποκατάσταση χλωρίου από φθόριο

Το 1,1-διφθοροπροπάνιο μπορεί να παραχθεί, επίσης, με επίδραση φθοριούχου υφυδραργύρου (Hg2F2) σε 1,1-διχλωροπροπάνιο:

\mathrm{CH_3CH_2CHCl_2 + Hg_2F_2 \xrightarrow{} CH_3CH_2CHF_2 + Hg_2Cl_2 \downarrow} 


## Χημικές ιδιότητες

### Αντιδράσεις υποκατάστασης

* Οι αντιδράσεις είναι πολύ πιο αργές σε σύγκριση με τα αντίστοιχα αλογονίδια των άλλων αλογόνων, γιατί οι δυο δεσμοί άνθρακα - φθορίου που διαθέτει είναι ισχυροί. Ωστόσο, το γεγονός της σχετικής αδράνειάς του διευκολύνει την παραγωγή μονοπαραγώγων, όταν αυτό είναι επιθυμητό.

#### Υποκατάσταση από υδροξύλιο

Κατά την υδρόλυσή του με υδατικό εναιώρημα οξειδίου του αργύρου (Ag2Ο), που αντιστοιχεί σε  υδροξείδιο του αργύρου (AgOH), σχηματίζεται αρχικά 1-φθορο-2-προπανόλη:

\mathrm{CH_3CHFCH_2F + AgOH \xrightarrow{-AgF} CH_3CH(OH)CH_2F} 


#### Υποκατάσταση από αλκοξύλιο

Με επίδραση RONa, αρχικά σχηματίζεται 2-αλκοξυ-1-φθοροπροπάνιο και στη συνέχεια, με περίσσεια RONa, προς 1,2-διαλκοξυπροπάνιο:

\mathrm{CH_3CHFCH_2F + RONa \xrightarrow{-NaF} CH_3CH(OR)CH_2F \xrightarrow{+RONa} CH_3CH(OR)CH_2OR + NaF} 


## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

## Σημειώσεις και παραπομπές


Κατηγορία:C3
Κατηγορία:Οργανικές ενώσεις φθορίου
Κατηγορία:Διαλαλκάνια
3063 Μαχάων

μικρογραφία|Η τροχιά του αστεροειδούς 3063 Μαχάων
Ο **Μαχάων (Makhaon)** είναι ένας μεγάλος αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 8,909. Ανακαλύφθηκε το 1983 από τη Σοβιετική (Ουκρανή) αστρονόμο Λιουντμίλα Καράτσκινα, που παρατηρούσε από το Ναουτσνί της Κριμαίας, και πήρε το όνομά του από τον ομώνυμο μυθικό ιατρό του Τρωικού Πολέμου.

## Φυσικά χαρακτηριστικά
Η μέση διάμετρος του Μαχάονα εκτιμάται σε 116,14 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0476. Η μάζα του Μαχάονα εκτιμάται σε 1,6 τετράκις εκατομμύριο τόνους για μέση πυκνότητα 2 gr/cm^3. Για την ίδια πυκνότητα, η μέση επιτάχυνση της βαρύτητας στον ισημερινό του εκτιμάται σε 3,24&nbsp;cm/sec², δηλαδή η βαρύτητα εκεί είναι 300 φορές ασθενέστερη από την αντίστοιχη γήινη, ενώ η μέση ταχύτητα διαφυγής υπολογίζεται σε 61,4 m/sec (220 χιλιόμετρα την ώρα). Η μέση θερμοκρασία στην επιφάνεια του αστεροειδούς εκτιμάται σε 150 βαθμούς C υπό το μηδέν.

Ο Μαχάων περιστρέφεται γύρω από τον εαυτό του μία φορά κάθε 6 ως 11 ώρες περίπου, με πιθανότερη την τιμή που αποκτήθηκε από φωτομετρικές παρατηρήσεις του 2009 (Mottola, Stefano, κ.ά., *The Astronomical Journal*, 2011), δηλαδή 8 ώρες 38 λεπτά και 7 δευτερόλεπτα με μεταβολή φωτεινότητας κατά 0,06 ± 0,01 μέγεθος.

## Δείτε επίσης
* Κατάλογος τρωικών αντικειμένων Δία (ελληνικό στρατόπεδο)

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μαχαων
3067 Αχμάτοβα

μικρογραφία|Η τροχιά του αστεροειδούς 3067 Αχμάτοβα
Η **Αχμάτοβα (Akhmatova)** είναι ένας αστεροειδής που περιφέρεται κυρίως στην εσωτερική περιοχή (δηλαδή την προς την πλευρά του Ηλίου) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1982 από τις Σοβιετικές (Ουκρανές) αστρονόμους Λιουντμίλα Βασίλιεβνα Ζουράβλεβα, που παρατηρούσαν από το Ναουτσνί της Κριμαίας, και πήρε το όνομά του προς τιμή της Ρωσίδας ποιήτριας `Αννας Αχμάτοβα.

## Φυσικά χαρακτηριστικά
Τα κυρίως φυσικά χαρακτηριστικά της Αχμάτοβα είναι άγνωστα. Η Αχμάτοβα περιστρέφεται γύρω από τον εαυτό της μία φορά κάθε 3 ώρες 41 λεπτά και 10,6 δευτερόλεπτα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Αχματοβα
3069 Χεϋρόφσκυ

Ο **Χεϋρόφσκυ (Heyrovský)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,8. Ανακαλύφθηκε το 1982 από την Τσέχα αστρονόμο Ζντένκα Βάβροβα, που παρατηρούσε από το Αστεροσκοπείο Κλετ της Τσεχίας, και του έδωσε το όνομά του προς τιμή του συμπατριώτη της φυσικοχημικού και εφευρέτη Γιάροσλαβ Χεϋρόφσκυ (Βραβείο Νόμπελ Χημείας 1959).

Εξαιτίας της σημαντικής εκκεντρότητας της τροχιάς του, ο Χεϋρόφσκυ κατά το περιήλιό του βρίσκεται στο εσώτατο όριο (το προς την πλευρά του Ηλίου) της Κύριας Ζώνης, ενώ κατά το αφήλιό του βρίσκεται στην κεντρική της περιοχή.

Τα φυσικά χαρακτηριστικά του Χεϋρόφσκυ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χευροφσκυ
Βίκτορ ΜακΛάγκλεν

Ο **Βίκτορ ΜακΛάγκλεν** (αγγλ.:*Victor Andrew de Bier Everleigh McLaglen*, 10 Δεκεμβρίου 1886 - 7 Νοεμβρίου 1959) ήταν Άγγλος ηθοποιός του κινηματογράφου βραβευμένος με Όσκαρ Α' Ανδρικού Ρόλου για την ταινία του 1935 *[[Ο καταδότης]] (The Informant)*, όπου υποδύθηκε ένα μέλος της οργάνωσης του ΙΡΑ που προδίδει τους συντρόφους του. Ο ΜακΛάγκλεν υπήρξε μέλος του Βρετανικού στρατού και πυγμάχος πριν μεταπηδήσει στο χώρο της υποκριτικής μετά τη λήξη του Α' Παγκοσμίου Πολέμου. Συνεργάστηκε συχνά με το σκηνοθέτη Τζον Φορντ και η ερμηνεία του στην ταινία του 1952 *[[Ο ήσυχος άνθρωπος]] (The Quiet Man)* πλάι στους Τζον Γουέιν και Μορίν Ο'Χάρα του χάρισε ακόμα μια υποψηφιότητα για Όσκαρ Β' Ανδρικού Ρόλου. Προς το τέλος της ζωής του ο ΜακΛάγκλεν έλαβε την αμερικανική υπηκοότητα.

## Παραπομπές


## Εξωτερικοί σύνδεσμοι
* Βίκτορ ΜακΛάγκλεν , σελίδα στον ιστότοπο Cine.gr .

Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί βωβών ταινιών
Πανελλήνιο πρωτάθλημα πυγμαχίας ανδρών 1980

Το **[[Πανελλήνιο πρωτάθλημα πυγμαχίας ανδρών]] Α΄κατηγορίας για το 1980** έγινε στην Αθήνα και στο κλειστό του Πανελλήνιου από τις 2 έως τις 6 Μαΐου. Συμμετείχαν 15 σύλλογοι και 121 αθλητές, με 11 πυγμάχους ο Εθνικός Γ.Σ., με 10 ο Πανελλήνιος, με 12 ο Παναθηναϊκός, με 13 ο Ολυμπιακός, με 22 η ΑΕΚ, με 4 ο Άρης Νικαίας, με 2 ο Απόλλων Αθηνών, με 2 ο Ηρακλής Θεσσαλονίκης, με 10 ο Άρης, με 6 ο ΠΑΟΚ, με 4 ο Απόλλων Καλαμαριάς, με 1 η Μακάμπη Θεσσαλονίκης, με 12 ο ΓΣ Λάρισα, με 1 η Παναχαϊκή και 11 η ΕΑ Πατρών

## Βαθμολογία

## Β΄κατηγορία
Το πανελλήνιο πρωτάθλημα αντρών Β΄κατηγορίας εγινε στην Λάρισα με νικητή την ΑΕΚ.
### Βαθμολογία

## Γ΄κατηγορία
Το πρωτάθλημα Γ΄κατηγορίας έγινε σε δύο ομίλους, νοτίου Ελλάδος και Βορείου Ελλάδος. Αυτό του νότου έγινε στο "Παπαστράτειο" του Περαιά με νικητή τον Πανελλήνιο, και αυτό του βορά έγινε στην Λάρισα με νικητή τον γυμναστικό σύλλογο της πόλης που παρόλο που ισοβάθμισε στην πρώτη θέση με τον Απόλλων Καλαμαριάς αναδειχτηκε πρωταθλήτρια με 4 πρώτες νίκες έναντι 3 του Απόλλωνα.

### Βαθμολογία πρωταθλήματος Νοτίου Ελλάδος

### Βαθμολογία πρωταθλήματος Βορείου Ελλάδος

## Παραπομπές


## Πηγές
* Αθλητική Ηχώ, φύλα 6 και 7 Μαΐου 1980
* εφ. Μακεδονία, Φύλλο: 2/5/1980, Σελίδα: 4, από την εθνική βιβλιοθήκη

1979
Κατηγορία:Αθλητικά γεγονότα του 1980
Κατηγορία:Διοργανώσεις πυγμαχίας στην Αθήνα
Στάλινγκραντ (ταινία, 2013)

Το ***Στάλινγκραντ*** (Ρωσικά: Сталинград) είναι Ρωσική πολεμική ταινία του 2013, σκηνοθετημένη από τον σκηνοθέτη Φιόντορ Μπονταρτσούκ, στην οποία πρωταγωνιστεί ο Πιότρ Φιόντοροφ. Η ταινία βγήκε σε IMAX 3D και σε 3D. Η ταινία μιλάει για τη Μάχη του Στάλινγκραντ (23 Αυγούστου 1942 – 2 Φεβρουαρίου του 1943), που έγινε μεταξύ των Σοβιετικών, με αρχηγό τον Στάλιν και των Γερμανών με αρχηγό τον Χίτλερ. Νικητές ήταν οι Σοβιετικοί.

## Πλοκή
Μια ομάδα των σοβιετικών στρατευμάτων αναγνώρισης υπό την εντολή του Γκρόμοφ (Πιότρ Φιόντοροφ) προσγειώνονται στην πόλη. Η ομάδα στεγάζεται σε ένα κτίριο που στεγάζει επίσης τον άμαχο πληθυσμό, και σύντομα αγωνίζονται γερμανικά στρατεύματα τα οποία προσπαθούν να καταλάβουν το κτίριο. Ο Κάπτεν Χάουπτμαν Καν (Τόμας Κρέτσμαν), ο αξιωματικός διοικητής των γερμανικών στρατευμάτων, ερωτεύεται με μία σοβιετική νεαρή γυναίκα που ονομάζεται Μάσα (Γιανίνα Στουντίλινα).

## Καστ
* Πιότρ Φιόντοροφ - Γκρόμοφ
* Τόμας Κρέτσμαν - Κάπτεν Χάουπτμαν Καν
* Γιανίνα Στουντίλινα - Μάσα
* Μαρία Σμόλνικοβα - Κάτια

## Box office
Το Στάλινγκραντ πήγε πάρα πολύ καλά στο Box Office, είναι η πιο κερδοφόρα ρωσική ταινία, το γεγονός αυτό οφείλεται στην 3D και IMAX 3D εικόνα.

## Παραπομπές

## Εξωτερικοί σύνδεσμοι
*

Κατηγορία:Ρωσικές ταινίες
Κατηγορία:Ταινίες του 2013
Κατηγορία:Ρωσόφωνες ταινίες
Κατηγορία:Γερμανόφωνες ταινίες
Κατηγορία:Ρωσικές δραματικές ταινίες
Κατηγορία:Ταινίες γυρισμένες στη Ρωσία
Κατηγορία:Πολεμικές δραματικές ταινίες
Κατηγορία:Ρωσικές ιστορικές ταινίες
Κατηγορία:Ρωσικές πολεμικές ταινίες
Κατηγορία:Ρωσικές περιπετειώδεις ταινίες
Κατηγορία:Ρωσικές 3D ταινίες
Κατηγορία:Ταινίες τοποθετημένες στη Ρωσία
Κατηγορία:Ταινίες IMAX
Bird Has Flown

[thumb|170px|Το "''Bird Has Flown''" ήταν ένα από τα τραγούδια της πρώιμης εποχής του συγκροτήματος τα οποία τραγούδησε ο [Ίαν Γκίλαν]]
Το **Bird Has Flown** είναι τραγούδι του βρετανικού χαρντ ροκ συγκροτήματος Deep Purple, το οποίο συμπεριλήφθηκε στον τρίτο δίσκο τους με τίτλο "*[[Deep Purple (άλμπουμ)|Deep Purple]]*" και του οποίου αποτέλεσε το έβδομο κομμάτι.

## Σύνθεση και ηχογράφηση
Η αρχική ηχογράφηση του κομματιού πραγματοποιήθηκε στις 7 Ιανουαρίου 1969 στα "De Lane Lea Studios" του Λονδίνου, την ίδια ημέρα που ηχογράφησαν και το επόμενο σινγκλ τους, "*[[Emmaretta]]*". Το "*Bird Has Flown*" κυκλοφόρησε αρχικά στην δεύτερη πλευρά του συγκεκριμένου σινγκλ, με τίτλο "*The Bird Has Flown*". Για την έκδοση που συμπεριλήφθηκε στον ομώνυμο δίσκο τους, οι Deep Purple ηχογράφησαν μία βαρύτερη και μακρύτερη εκδοχή σε σχέση με την αρχική, διάρκειας 5 λεπτών και 36 δευτερολέπτων.

Το "*Bird Has Flown*" είναι ένα από τα πιο ψυχεδελικά τραγούδια του δίσκου και ξεκινάει με ένα παραμορφωμένο ριφ από την κιθάρα του Ρίτσι Μπλάκμορ, ακολουθούμενο από έναν βαρύ και πομπώδη ήχο του μπάσου και των τυμπάνων.

Αυτό ήταν ένα από τα τραγούδια της πρώτης γραμμής μελών του συγκροτήματος τα οποία έπαιξαν και μετά την ένταξη του Ίαν Γκίλαν και του Ρότζερ Γκλόβερ στο συγκρότημα. Μία ζωντανή εκτέλεση του υπάρχει στην συλλογή "*[[Listen, Learn, Read On]]*", ηχογραφημένη στις 11 Αυγούστου 1969 για το ραδιοτηλεοπτικό δίκτυο "BBC".

## Μέλη των Deep Purple
Η σύνθεση του συγκροτήματος κατά την ηχογράφηση του "*Bird Has Flown*" είχε την εξής μορφή:

* **[[Ροντ Έβανς]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Νικ Σίμπερ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* Deep Purple CD Booklet *2000 EMI Records*
* Ian Gillan: The Autobiography of "Deep Purple's" Lead Singer, *Blake Publishing*, 1998

## Εξωτερικοί σύνδεσμοι
* Στίχοι Deep Purple - Bird Has Flown 
* Deep Purple - The Bird Has Flown - YouTube

Κατηγορία:Τραγούδια των Deep Purple
Κατηγορία:Τραγούδια του 1969
BBC Alba

Το **BBC Alba** είναι Σκωτικό Γαελικό ψηφιακό τηλεοπτικό κανάλι, το οποίο ανήκει από κοινού στο BBC και στη Γαελική Υπηρεσία Μέσων Ενημέρωσης *MG Alba* η οποία χρηματοδοτείται από την Κυβέρνηση της Σκωτίας. Το κανάλι ξεκίνησε να εκπέμπει στις 19 Σεπτεμβρίου 2008 και κάθε μέρα μεταδίδει πρόγραμμα διαρκείας εφτά ωρών. *Alba* είναι η σκωτική γαελική ονομασία της χώρας, από όπου εκπέμπει το κανάλι. Αποτελεί το μοναδικό τηλεοπτικό σταθμό που δεν ανήκει εξ ολοκλήρου στο BBC και επίσης είναι ο πρώτος τηλεοπτικός σταθμός γενικού περιεχομένου, ο οποίος εκπέμπει εξ ολοκλήρου από τη Σκωτία και σχεδόν όλα τα προγράμματά του παράγονται στη Σκωτία.

## Μετάδοση
Το κανάλι είναι διαθέσιμο στη Σκωτία μέσω επίγειου ψηφιακού σήματος και στο υπόλοιπο Ηνωμένο Βασίλειο μέσω δορυφόρου, καθώς και μέσω διαδικτύου από την υπηρεσία BBC iPlayer.

## Τηλεθέαση
Το κανάλι το παρακολουθούν περίπου 637.000 άνθρωποι άνω των 16 σε όλη τη Σκωτία. Επιπλέον το BBC Alba είχε 4.1 εκατομμύριους τηλεθεατές μέσω του BBC iPlayer τη διετία 2012-2013.

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Βρετανικοί Τηλεοπτικοί σταθμοί
Κατηγορία:BBC Scotland
Κατηγορία:Σκωτσέζικοι τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2008
Φάνης Τζανετόπουλος

Ο **Θεοφάνης "Φάνης" Τζανετόπουλος** ήταν Έλληνας πυγμάχος γεννημένος στην Αμαλιάδα στις 19 Σεπτεμβρίου 1911, που μεσουρανούσε στην Ελληνική πυγμαχία προ του Β΄Παγκοσμίου πολέμου. Πρωταθλητής Ελλάδος πολλές φορές στα ημιεπαγγελματικά πρωταθλήματα που διοργάνωνε προπολεμικά ο Π.Ο.Ε.. Έδωσε πολλούς αγώνες με Έλληνες αλλά και ξένους πυγμάχους που προσκαλούνταν στην Ελλάδα.

Το 1928 προπονούνταν από τον Κοντόσταυλο ο οποίος το 1929 τον παράτησε για να προπονήση τον Κ. Βάσση. Πρωταθλητής το 1929, το 1930 αντιμετώπισε σε 2 αγώνες τον Γάλλο Φραγκί Μαρτέν ο οποίος αγωνίστηκε και με άλλους πυγμάχους όπως ο Αγγιανόπουλος. Το 1934 πήγε στις Ηνωμένες Πολιτείες κι έδωσε πολλούς επαγγελματικούς αγώνες έως το 1938, όπου απέκτησε και το παρωνύμιο "Γκρικ Τάιγκερ (Έλληνας τίγρης)". Συνολικά έκανε 10 νίκες και 21 ήττες".

## Παραπομπές


Κατηγορία:Έλληνες πυγμάχοι
Παγκόσμιο Κύπελλο Ποδοσφαίρου Ενόπλων 1959

Το **14ο [[Παγκόσμιο Κύπελλο Ποδοσφαίρου Ενόπλων]] (ΣΙΣΜ)** (τελική φάση) διεξήχθη στην Ιταλία, στις πόλεις Φλωρεντία, Λιβόρνο και Μπολόνια από 7 ως 14 Ιουνίου 1959. Νικήτρια αναδείχθηκε η Εθνική Ενόπλων της **[[Ιταλία]]ς**.

## Συμμετοχές - Σύστημα διεξαγωγής
Συνολικά μετείχαν 11 χώρες, οι οποίες έδωσαν προκριματικούς αγώνες χωρισμένες σε 3 ομίλους, οι νικήτριες των οποίων προκρίθηκαν στην τελική φάση. Η τελική φάση διεξήχθη σε όμιλο με βαθμολογία. 

## Προκριματική φάση
Οι αγώνες στους 3 προκριματικούς ομίλους έγιναν ως εξής (δεν είναι γνωστές όλες οι χώρες και οι αγώνες τους):

* **1ος όμιλος**: προκρίθηκε η **[[Γαλλία]]**, έπειτα από αγώνα μπαράζ, αφού ισοβάθμισε σε όλα με την Τουρκία στη βαθμολογία του ομίλου. Είναι γνωστά τα αποτελέσματα: 
**08/3/59, Μετς: Γαλλία-Λουξεμβούργο: 5-2
**05/4/59, Άγκυρα: Τουρκία-Γαλλία: 0-0
**19/4/59, Ες: Λουξεμβούργο-Τουρκία: 2-5
***Βαθμολογία (2 αγ.): 1-2) **Γαλλία** και **Τουρκία**: 3β (7-7), 3) Λουξεμβούργο 0β (4-10)
***Αγώνας μπαράζ: 21/5/59, Ρώμη, **Γαλλία**-Τουρκία: 1-0
***2ος όμιλος**: προκρίθηκε η **[[Πορτογαλία]]** που επικράτησε στη βαθμολογία του ομίλου. Είναι γνωστά τα αποτελέσματα:
**Πορτογαλία-Ολλανδία: 2-0
**11/3/59, Ρότερνταμ: Ολλανδία-Ελλάδα: 6-3 (Χολέβας 2, Αϊδινιώτης)
**1/4/59, Αθήνα: Ελλάδα-Πορτογαλία: 0-3
***Βαθμολογία (2 αγ.): 1) **Πορτογαλία** 4β (5-0), 2) Ολλανδία 2β (6-5), 3) Ελλάδα 0β (3-9)
***3ος όμιλος**: προκρίθηκε η **[[Ιταλία]]**, που επικράτησε στη βαθμολογία του ομίλου. Είναι γνωστά τα αποτελέσματα:
**4/3/59, Κατάνια: Ιταλία-Βέλγιο: 2-0
**[;], Νόρνμπεργκ (Γερμανίας): ΗΠΑ-Ιταλία: 0-8
**[;]: Βέλγιο-ΗΠΑ: 9-0
***Βαθμολογία (2 αγ.): 1) **Ιταλία** 4β (10-0), 2) Βέλγιο 2β (9-2), 3) ΗΠΑ 0β (0-17)

## Τελική φάση
Η τελική φάση διεξήχθη σε ενιαίο όμιλο μεταξύ των τριών ομάδων, με βαθμολογία. Οι αγώνες διεξήχθησαν στην Ιταλία από 7 ως 14 Ιουνίου 1959. Τον τίτλο πήρε η **Ιταλία**. 

### Αποτελέσματα
*07/6/59, Φλωρεντία: Ιταλία-Πορτογαλία: 8-2
*10/6/59, Λιβόρνο: Πορτογαλία-Γαλλία: 1-0
*14/6/59, Μπολόνια: Ιταλία-Γαλλία: 2-1

### Τελική κατάταξη

## Η ελληνική ομάδα
Στους δύο αγώνες της προκριματικής φάσης την ελληνική ομάδα αποτελούσαν:
***Προπονητής**: Γεώργιος Σίμος
***Ποδοσφαιριστές**: 
**Τερματοφύλακες: Σάββας Θεοδωρίδης (Ολυμπιακός), Στέλιος Σεραφείδης (ΑΕΚ), Παράσχος Αυγητίδης (Απόλλων Καλαμαριάς), Μιχάλης Βουτσαράς (ΠΑΟ, αναπληρωματικός) 
**Αμυντικοί: Δημήτρης Στεφανάκος (Ολυμπιακός), Σωτήρης Αγγελόπουλος (ΠΑΟ), Βαγγέλης Μαυρόπουλος (Απόλλων Αθ.), Γιάννης Μαρδίτσης (Αιγάλεω)
**Μέσοι: Τάκης Λουκανίδης (Δόξα), Κώστας Πολυχρονίου (Ολυμπιακός), Αντώνης Δερμάτης (Απόλλων Αθ.)
**Επιθετικοί: Αντώνης Ποσειδών (Ολυμπιακός), Κώστας Παπάζογλου (Ολυμπιακός), Χαράλαμπος Χατζημιχάλης (Δόξα), Γιάννης Χολέβας (Απόλλων), Στέλιος Ψύχος (Ολυμπιακός), Γιώργος Δεϊμέζης (Φωστήρας), Δημήτρης Αϊδινιώτης (Φωστήρας), Χρήστος Άμπος (ΑΕΚ)

## Πηγές

*RSSSF Στατιστικά ποδοσφαίρου
*Αρχείο εφ. "Αθλητική Ηχώ".
### Αναφορές
  

Κατηγορία:Παγκόσμιο Κύπελλο Ποδοσφαίρου Ενόπλων
Κατηγορία:Ποδόσφαιρο το 1959
Αναγνώσιμα από τη μηχανή δεδομένα

Τα **αναγνώσιμα από τη μηχανή δεδομένα** (**machine-readable data**) είναι δεδομένα (ή μεταδεδομένα) που βρίσκονται σε μορφή, η οποία μπορεί να γίνει κατανοητή από έναν υπολογιστή.

Υπάρχουν δύο είδη αναγνώσιμων από τη μηχανή δεδομένων: δεδομένα που είναι και αναγνώσιμα από τον άνθρωπο (human-readable), τα οποία είναι σε μορφή κατάλληλη για τον υπολογιστή (όπως τα microformat και το RDFa) και δεδομένα σε μορφή ειδικά σχεδιασμένη για επεξεργασία από τον υπολογιστή (όπως τα πρότυπα RDF, XML και JSON).

Το Γραφείο Διαχείρισης και Προϋπολογισμού των ΗΠΑ ορίζει ότι μια μορφή δεδομένων που είναι αναγνώσιμη από τον υπολογιστή είναι μια τυπική γλώσσα υπολογιστή που μπορεί να γίνει κατανοητή αυτόματα από έναν φυλλομετρητή ή άλλο υπολογιστικό σύστημα. Επιπλέον σημειώνει ότι τα συνηθισμένα αρχεία επεξεργαστών κειμένου, η γλώσσα σήμανσης HTML και τα αρχεία PDF μπορούν να διαβαστούν εύκολα από τον άνθρωπο αλλά δυσκολα από τον υπολογιστή, ενώ άλλες μορφές αρχείων, όπως η XML και η JSON, ή λογιστικά φύλλα που περιέχουν κεφαλίδες που μπορούν να εμφανιστούν ως τιμές που χωρίζονται από κόμματα (comma-separated values, CSV), είναι αναγνώσιμες από τη μηχανή. Τέλος, σημειώνει ότι οι κλασικές μορφές αρχείων που δεν είναι αναγνώσιμες από τον υπολογιστή, μπορούν να γίνουν, αν προστεθούν σε αυτές ειδικά δεδομένα που να περιγράφουν τη δομή τους.

Η δημοσίευση δεδομένων που ανήκουν στο δημόσιο σε ανοιχτή μορφή, σύμφωνα με κάποιο πρότυπο, που να μπορεί να διαβαστεί από τον υπολογιστή, θεωρείται βέλτιστη πρακτική (best practice).

## Αναφορές


## Δείτε επίσης
* Μεταδεδομένα
* Linked data

Κατηγορία:Διαχείριση δεδομένων
Κατηγορία:Βιβλιοθηκονομία
Who Made Who

**Who Made Who** είναι ο τίτλος του στούντιο δίσκου του Αυστραλιανού Hard Rock συγκροτήματος AC/DC, ο οποίος κυκλοφόρησε στις 24 Μαΐου του 1986 ως σάουντρακ της ταινίας "*Maximum Overdrive*" του Στίβεν Κινγκ.

Το ομώνυμο τραγούδι και τα ορχηστρικά "*D.T.*" και "*Chase the Ace*" αποτέλεσαν τις νέες ηχογραφήσεις στην συγκεκριμένη κυκλοφορία, ενώ τα υπόλοιπα τραγούδια προέρχονται από παλιότερα άλμπουμ των AC/DC, με το "*Ride On*" να είναι το μοναδικό κομμάτι από την εποχή που ο Μπον Σκοτ ήταν τραγουδιστής του συγκροτήματος.

Το "*Who Made Who*" έφθασε στο # 11 των βρετανικών τσαρτ και το # 33 στις Ηνωμένες Πολιτείες, ενώ το ομώνυμο σινγκλ μπήκε στο Top-20 στην Μεγάλη Βρετανία. Επίσης, ο δίσκος έχει βραβευθεί ως πενταπλά πλατινένιος στις Ηνωμένες Πολιτείες και την Αυστραλία.

## Τραγούδια
1. **Who Made Who** *(A. Young, M. Young, Johnson)* - 3:27
2. **You Shook Me All Night Long** *(A. Young, M. Young, Johnson)* - 3:30
3. **D.T.** *(A. Young, M. Young)* - 2:53
4. **Sink the Pink** *(A. Young, M. Young, Johnson)* - 4:13
5. **Ride On** *(A. Young, M. Young, Scott)* - 5:51
6. **Hells Bells** *(A. Young, M. Young, Johnson)* - 5:12
7. **Shake Your Foundations** *(A. Young, M. Young, Johnson)* - 3:53
8. **Chase the Ace** *(A. Young, M. Young)* - 3:01
9. **[[For Those About to Rock (We Salute You)]]** *(A. Young, M. Young, Johnson)* - 5:53

## Θέσεις τσαρτ

## Βραβεία
***Who Made Who*** *(άλμπουμ)*
Αυστραλία (*ARIA Certification*) : 5 x πλατινένιος 
Ηνωμένες Πολιτείες (*RIAA Certification*) : 5 x πλατινένιος 
Αργεντινή (*CAPIF Certification*) : Χρυσός 
Ελβετία (*IFPI Certification*) : Πλατινένιος 
Γερμανία (*BVMI Certification*) : Πλατινένιος 

## Μέλη των AC/DC
Η σύνθεση του συγκροτήματος κατά τις ηχογραφήσεις του "***Who Made Who***" είχε την εξής μορφή:

* Μπράιαν Τζόνσον - κύρια φωνητικά
* Άνγκους Γιανγκ - κιθάρα
* Μάλκολμ Γιανγκ - κιθάρα, φωνητικά
* Κλιφ Ουίλιαμς - μπάσο, φωνητικά
* Σάιμον Ράιτ - τύμπανα

### Άλλες συμμετοχές
* Μπον Σκοτ - κύρια φωνητικά στο "*Ride On*"
* Φιλ Ραντ - τύμπανα στα "*You Shook Me All Night Long*", "*Ride On*", "*Hells Bells*" και "*For Those About to Rock (We Salute You)*"
* Μαρκ Έβανς - μπάσο, φωνητικά στο "*Ride On*"

## Παραπομπές


## Πηγές
* Who Made Who - AC/DC | Songs, Reviews, Credits, Awards | AllMusic
* Prindle Record Reviews - ACDC - Mark's Record Reviews
* Previous AC/DC Tour Dates & AC/DC Concerts | The Official AC/DC Site

Κατηγορία:Άλμπουμ του 1986
Κατηγορία:Compilation άλμπουμ των AC/DC
Σλαβομακεδονικό Λαϊκό Απελευθερωτικό Μέτωπο

Το **ΣΝΟΦ** (, СНОФ, κυριολεκτικά: Σλαβομακεδονικό Λαϊκό Απελευθερωτικό Μέτωπο), ιδρύθηκε τον Νοέμβριο του 1943 στην Καστοριά και στη συνέχεια  στη Φλώρινα από σλαβικά στελέχη του ΚΚΕ και αυτοδιαλύθηκε τον Μάιο του επόμενου έτους για να το διαδεχθεί το ΝΟΦ (Απρίλιος 1945) με έδρα τα Σκόπια.

## Δείτε επίσης
*Ειρήνη Γκίνη
*Διάλυση του τάγματος Γκότσε
*Σλαβόφωνοι της ελληνικής Μακεδονίας
*Χαλάρα Καστοριάς

## Παραπομπές


## Πηγές

*

## Εξωτερικοί σύνδεσμοι
*Σπυρίδων Σφέτας, Η γένεση του «Μακεδονισμού» στον Μεσοπόλεμο
*Σπυρίδων Σφέτας, Αυτονομιστικές κινήσεις κατά το 1944, η στάση του ΚΚΕ και η φύλαξη των Ελληνογιουγκοσλαβικών συνόρων

Κατηγορία:Ιστορία του Κομμουνιστικού Κόμματος Ελλάδας
Στάρι Γκραντ (Βελιγράδι)

μικρογραφία|250px|Το Σερβικό κοινοβούλιο στο Στάρι Γκραντ

Η **Στάρι Γκραντ** (σερβικά : Стари Град, που σημάινει *Παλιά πόλη*) , είναι δήμος της πόλεως του Βελιγραδίου, ένας από τους 17 δήμους της πόλης. Καταλαμβάνει έκταση 698 στρεμμάτων, 7,0 τετραγωνικά χιλιόμετρα 2 (2,7 τετραγωνικά μίλια), κι έχει περίπου 55.000 κατοίκους.

Ο δήμος δημιουργήθηκε και πήρε το σημερινό του όνομα το 1957. Ονομάστηκε *Παλιά Πόλη* γιατί περιλαμβάνει την ιστορική θέση και το κέντρο της παλιάς πόλης από όπου το Βελιγράδι εξακολουθεί να αναπτύσσεται. Προήλθε από τη συγχώνευση του δήμου Σκανταρλία και μέρος του δήμου Τεράζιε την 1η Ιανουαρίου 1957.

Στο Στάρι γκραντ στεγάζεται το Σερβικό κοινοβούλιο, η προεδρία της δημοκρατίας, η ακαδημία τεχνών κι επιστημών και πολλά μουσεία.

## Αναφορές
*Municipality of Stari Grad
*Stari Grad information at the official Belgrade website 

## Εξωτερικοί σύνδεσμοι
* 

*
Κατηγορία:Συνοικίες του Στάρι Γκραντ (Βελιγράδι)
Ρωσική Ορθόδοξη Εκκλησία εκτός Ρωσίας

Η **Ρωσική Ορθόδοξη Εκκλησία εκτός Ρωσίας** (ρωσικά: Ру́сская Правосла́вная Це́рковь Заграни́цей, **РПЦЗ**, *Russkaya Pravoslavnaya Tserkov' Zagranitsey*, αγγλικά: Russian Orthodox Church Outside Russia, η οποία είναι περισσότερο γνωστή με τα αρχικά **ROCOR**), αποτελεί ημιαυτόνομη δικαιοδοσία της Ρωσικής Ορθόδοξης Εκκλησίας.

Ιδρύθηκε ως Ορθόδοξη δικαιοδοσία σε απάντηση στην μπολσεβική πολιτική αναφορικά με την θρησκεία εντός της Σοβιετικής Ένωσης, αμέσως μετά την Ρωσική Επανάσταση του 1917, ενώ αποσχίστηκε από το Πατριαρχείο Μόσχας το 1927 αφότου ο Πατριάρχης Μόσχας Σέργιος δήλωσε πίστη στο σοβιετικό κράτος. Η Ρωσική Ορθόδοξη Εκκλησία εκτός Ρωσίας υπέγραψε μία *Συνθήκη Κανονικής Επανένωσης* με το Πατριαρχείο Μόσχας στις 17 Μαΐου του 2007, αποκαθιστώντας με αυτόν τον τρόπο την Κανονική σχέση μεταξύ των δύο αυτών Εκκλησιών.

Ο πρωθιεράρχης της Εκκλησίας  φέρει τον τίτλο του *[[Μητροπολίτης (Ορθόδοξη Εκκλησία)|μητροπολίτη]]*, ενώ έχει ως έδρα την Νέα Υόρκη. Τωρινός πρωθιεράρχης είναι ο Μητροπολίτης Νικόλαος Ολχόφσκι (από τις 18 Σεπτεμβρίου 2022).

## Πρωθιεράρχης
* Αντώνιος Χραποβίτσκι (1920 - 10 Αυγούστου 1936)
* Αναστάσιος Γριμπανόβσκι (10 Αυγούστου 1936 - 27 Μαΐου 1964)
* Φιλάρετος Βοζνεσένσκι (27 Μαΐου 1964 - 21 Νοεμβρίου 1985)
* Βιτάλιος Ουστίνοφ (22 Ιανουαρίου 1986 - 10 Αυγούστου 2001)
* Λαύρος Σκούρλα (27 Οκτωβρίου 2001 - 16 Μαρτίου 2008)
* Ιλαρίων Καπράλ (18 Μαΐου 2008-16 Μαΐου 2022)
* Νικόλαος Ολχόφσκι (από τις 18 Σεπτεμβρίου 2022)

Κατά τη διάρκεια των ετών, δημιουργήθηκαν διάφορα παρακλάδια («осколки») της ROCOR για διάφορους λόγους.

## Παραπομπές


## Εξωτερικοί σύνδεσμοι

*  Επίσημη Ιστοσελίδα

Κατηγορία:Ρωσική Ορθόδοξη Εκκλησία
Κατηγορία:Ιστορία της Ρωσίας
Αρμάν Λοπές

Ο **Αρμάν Λοπές**, γεννημένος στις 25 Μαρτίου 1943 στην επαρχία της Λεϊρία, είναι επιχειρηματίας και ποδοσφαιρικός παράγοντας, ο οποίος είναι περισσότερο γνωστός για την παρουσία του ως πρόεδρος της ΟΣ Λουζιτανός Σαιν-Μωρ για διάστημα πάνω από 30 ετών και στη συνέχεια της ΟΣ Κρετέιγ από το 2002.

## Βιογραφία
Είναι ο μεγαλύτερος υιός οικογένειας με τρία παιδιά.

Το 1961, προκειμένου να αποφύγει τη στρατολόγησή του για να πολεμήσει στο μέτωπο του Πολέμου της ανεξαρτησίας της Αγκόλα, αναχώρησε για τη Γαλλία, κατόπιν σχετικής υπόδειξης του παππού του (στρατιώτη στη διάρκεια του Α΄ Παγκοσμίου Πολέμου). Ήταν στις 3 Νοεμβρίου 1961 που έφτασε στην *[[Gare d'Austerlitz]]*.
Ξεκίνησε να εργάζεται σε δημόσια έργα και στη συνέχεια σε ένα κατάστημα επίπλων, όπου και ανέλαβε χρέη μεταφορέα με αποτέλεσμα να ταξιδέψει σχεδόν όλη τη Γαλλία.

Το 1966, η ποδοσφαιρική ομάδα της *Ουνιάο Ντεσπορτίβα ος Λουζιτάνος* ιδρύθηκε από εργαζόμενος στα επιπλοποιεία του Σαιν-Μωρ και με πρόεδρο τον Ζοζέ Λέμπρ. Ο Λοπές ανέλαβε χρέη προέδρου το 1971. Το 1972, ξεκίνησε να εργάζεται για μία εταιρεία με ειδίκευση την εκμετάλλευση της άμμου και ίδρυσε τη δική του επιχείρηση στη διάρκεια του ίδιου έτους. Οι *Lusitanos* άρχισαν σταδιακά να ανεβαίνουν τις κατηγορίες στην πυραμίδα του γαλλικού ποδοσφαίρου φτάνοντας στην PH το 1981. Μετά από οχτώ χρόνια στην ίδια κατηγορία, η ομάδα ξεκίνησε νέα ανοδική πορεία πετυχαίνοντας την άνοδο 5 φορές σε διάστημα οκτώ ετών. Η ομάδα της πορτογαλικής κοινότητας έφτασε στο Νασιονάλ το 1996, όπου και παρέμεινε για διάστημα δύο σεζόν προτού επιστρέψει στο CFA για να επιστρέψει εκ νέου για μία σεζόν, την περίοδο 2001-2002.

Το 2002, ανέλαβε χρέη προέδρου της USC, η οποία βρισκόταν τότε στην D2, της οποίας και παραμένει πρόεδρος μέχρι σήμερα. Είναι επίσης *socio* της πορτογαλικής Μπενφίκα.

Ταυτόχρονα, είναι πρόεδρος της *Société Francilienne de Béton* (κύριου χορηγού της ομάδας του από το 2003), καθώς και του ραδιοφωνικού σταθμού Radio Alfa.

## Παραπομπές


## Εξωτερικός Σύνδεσμος

* Βιογραφικό του Αρμάν Λοπές

Κατηγορία:Ιππότες της Λεγεώνας της Τιμής
Κατηγορία:Πρόεδροι ποδοσφαιρικών ομάδων της Γαλλίας
Κατηγορία:Πορτογάλοι επιχειρηματίες
Σαλαμινία

**Σαλαμινία** ονομαζόταν το καράβι των Αθηναίων του 5ου αι. π.Χ., που κατά τη διάρκεια του Πελοποννησιακού πολέμου ήταν επιφορτισμένο με τη μεταφορά μηνυμάτων από και προς τους Δελφούς και επέστρεφε με τους χρησμούς των Δελφών.

## Παραπομπές


Κατηγορία:Πελοποννησιακός πόλεμος
Κατηγορία:Ναυτικό της Αρχαίας Αθήνας
Τρίτο Πρόγραμμα

Το **Τρίτο Πρόγραμμα** είναι το τρίτο ραδιόφωνο της ΕΡΤ. Το εξειδικευμένο πρόγραμμά του εστιάζεται στη λόγια μουσική με κύριο βάρος στην δυτική κλασική μουσική και κύριο μέλημα την ανάδειξη των τεχνών και του πολιτισμού. Ιδιαίτερα σημαντική άνθηση γνώρισε την περίοδο που επικεφαλής του ήταν ο Μάνος Χατζιδάκις.

## Ιστορία
Ξεκίνησε στις 19 Σεπτεμβρίου 1954, με πρωτοβουλία του Διονυσίου Ρώμα, δύο χρόνια μετά την ίδρυση του Δευτέρου Προγράμματος. Ο σταθμός τότε βγήκε από έναν παρατημένο πομπό μεσαίων κυμάτων, και εκπέμποντας ολιγόωρο πρόγραμμα.

Η ουσιαστική ιστορία του, ξεκίνησε από την Μεταπολίτευση, όταν τα ηνία του ανέλαβε ο μεγάλος συνθέτης Μάνος Χατζιδάκις. Με πρόγραμμα που κέντριζε το ενδιαφέρον σε άτομα όλων των ηλικιών, ακόμα και των παιδιών με χαρακτηριστική εκπομπή το *[[Εδώ Λιλιπούπολη]]* η δημοτικότητα του Τρίτου Προγράμματος εκτοξεύθηκε κατακόρυφα.

Ασχολούμενο με την κλασική μουσική και διάφορες πολιτιστικές δραστηριότητες, το Τρίτο Πρόγραμμα, είναι το μοναδικό ραδιόφωνο του είδους στην Ελλάδα, έχοντας πιστό κοινό.

Ύστερα από το κλείσιμο της ΕΡΤ στις 11 Ιουνίου 2013 ο σταθμός εξέπεμπε 4 ώρες το 24ωρο στην ενιαία ΕΡΑ, ενώ τρεις μήνες αργότερα (25 Σεπτεμβρίου) εξέπεμπε μέσω της ΕΡΤ Open. Ύστερα από την επαναλειτουργία της ΕΡΤ στις 11 Ιουνίου 2015, ο σταθμός επανεντάχθηκε στην ΕΡΑ και σταμάτησε η μετάδοσή του από την ΕΡΤ Open.

## Λογότυπα

## Παραπομπές


## Εξωτερικοί σύνδεσμοι
*Ακούστε ζωντανά το Τρίτο Πρόγραμμα στο Radio-live.gr
*Ακούστε ζωντανά το Τρίτο Πρόγραμμα στο ERT Echo
*Δείτε το πρόγραμμα του ραδιοφώνου στο ERT Echo
*Το επίσημο προφίλ του ραδιοφώνου στο Facebook

Κατηγορία:Ελληνική Ραδιοφωνία
Κατηγορία:Ελληνικοί ραδιοφωνικοί σταθμοί
Νικόλαος Μαστορίδης

Ο **Νικόλαος Μαστορίδης** (*[[αγγλικά]] : Nick Masters*) ήταν ελληνοαμερικάνος πυγμάχος. Είχε συμμετάσχει με την ελληνική ολυμπιακή ομάδα στους Ολυμπιακούς του 1932. 

Ο Μαστορίδης πήρε μέρος με τα Ελληνικά χρώματα στους Ολυμπιακούς αγώνες του 1932 στο Λος Άντζελες. Ο Μαστορίδης έμενε στην Νέα Υόρκη και ενίσχυσε την εθνική ομάδα μαζί με κι άλλους ομογενείς αθλητές που διέμεναν στις Ηνωμένες Πολιτείες. Στους αγώνες και στην κατηγορία ελαφρών βαρέων βαρών αποκλείστηκε από τον πρώτο γύρο από τον Ιταλό Τζίνο Ρόσι που έπειτα κατέκτησε το αργυρό μετάλλιο.

Ο Μαστορίδης αγωνίστηκε στην συνέχεια επαγγελματικά με την πυγμαχία από το 1934 έως το 1937 και σημείωσε συνολικά 16 νίκες και 10 ήττες.

## Παραπομπές


## Πηγές
* Στατιστικά όσων αθλητών συμμετείχαν σε Ολυμπιακούς αγώνες, sports-reference
* Box Rec, Nick Masters - Boxer

Κατηγορία:Έλληνες πυγμάχοι
Κατηγορία:Αμερικανοί πυγμάχοι
Παναγιώτης Τριαντόπουλος

Ο **Παναγιώτης (Πάνος) Τριαντόπουλος** (1900-2002) ήταν Έλληνας δικηγόρος και πολιτικός από την Πελοπόννησο. Υπηρέτησε ως βουλευτής.

## Βιογραφικά στοιχεία
Σπούδασε νομικά και άσκησε το δικηγορικό επάγγελμα. Εκλέχθηκε βουλευτής Μεσσηνίας με το Λαϊκό Κόμμα στις εκλογές του 1946 και Ολυμπίας στις εκλογές του 1952 με τον Ελληνικό Συναγερμό.

Πέθανε το 2002, σε ηλικία 102 ετών. Κηδεύτηκε στις 25 Ιουνίου 2002 από τον ιερό ναό Αγίου Λαζάρου του Α΄ Κοιμητηρίου Αθηνών.

## Πηγές


Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές Μεσσηνίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές Ολυμπίας
Κατηγορία:Αιωνόβιοι
Νικόλαος Φέξης

Ο **Νικόλαος Φέξης** (Λευκάδα 1906 - ? ) ήταν Έλληνας ερασιτέχνης πυγμάχος σε μία εποχή κατά την οποία στην Ελλάδα δεν υπήρχε καν πρωτάθλημα πυγμαχίας και φέρεται ότι απέκτησε την πυγμαχική του παιδεία στο εξωτερικό. Αναφέρεται ως ο ένας από τους πέντε συνολικά πυγμάχους που αγωνίστηκαν στους Ολυμπιακούς Αγώνες, από το 1896 έως την έναρξη του Β' Π.Π.

Ο Φέξης πήρε μέρος με τα Ελληνικά χρώματα στους Ολυμπιακούς αγώνες του 1928 στο Άμστερνταμ στην κατηγορία "μύγας". Στον πρώτο γύρο απέκλεισε τον Χιλιανό Τζοσέ Τούρα και στον δεύτερο γύρο αποκλείστηκε χάνοντας από τον Μεξικανό Αλφρέντο Γκαόνα. Στους ίδιους αγώνες είχε συμμετάσχει στην πυγμαχία και ο Γεώργιος Κλάδης. Στη σελίδα της ΕΟΦΠ (Ελληνικής Ομοσπονδίας Φίλων Πάλης), αναφέρεται στους ίδιους αγώνες και ως παλαιστής στην κατηγορία μυίγας.

## Παραπομπές


## Πηγές
* Στατιστικά όσων αθλητών συμμετείχαν σε Ολυμπιακούς αγώνες, sports-reference
* εφ. Εμπρός , Φύλλο: 21/8/1928, Σελίδα: 2, από την Εθνική βιβλιοθήκη

Κατηγορία:Έλληνες πυγμάχοι
Κατηγορία:Έλληνες αθλητές της ελληνορωμαϊκής πάλης
The Politics of Ecstasy

Το **The Politics of Ecstasy** είναι το δεύτερο άλμπουμ του αμερικάνικου heavy metal συγκροτήματος Nevermore, το οποίο κυκλοφόρησε τον Νοέμβριο του 1996 μέσω της δισκογραφικής εταιρείας "Century Media Records". Το άλμπουμ επανεκδόθηκε στις 5 Σεπτεμβρίου 2006 από την ίδια εταιρεία με επιπλέον κομμάτι την δωδεκάλεπτη διασκευή στο "*Love Bites*" των Judas Priest.
Ο τίτλος του δίσκου προέρχεται από το ομώνυμο βιβλίο του Τίμοθι Λίρι, με το τραγούδι "*The Seven Tongues of God*" να φέρει το όνομα του πρώτου κεφαλαίου του βιβλίου.
Ο δίσκος έλαβε θετικές κριτικές με το "Allmusic" να του δίνει 4,5 αστέρια με άριστα τα 5, το "Sputnik Music" μέσο όρο βαθμολογιών 3,9, το "Metal Archives" 72% και το "Metal Storm" 8,3 / 10.

## Τραγούδια
1. **The Seven Tongues of God** *(Dane, Loomis)* - 5:59
2. **This Sacrament** *(Dane, Loomis)* - 5:10
3. **Next in Line** *(Dane, Loomis)* - 5:34
4. **Passenger** *(Dane, Loomis)* - 5:26
5. **The Politics of Ecstasy** *(Dane, Loomis)* - 7:57
6. **Lost** *(Dane, Loomis)* - 4:15
7. **The Tiananmen Man** *(Dane, Loomis)* - 5:25
8. **Precognition** *(Dane, Loomis)* - 1:37
9. **42147** *(Dane, Loomis)* - 4:59
10. **The Learning** *(Dane, Loomis)* - 16:01

### Μπόνους τραγούδι στην επανέκδοση
11. **Love Bites** *(Dane, Loomis)* - 11:40

## Τα μέλη του συγκροτήματος
Το "*The Politics of Ecstasy*" ηχογραφήθηκε από τους εξής μουσικούς:
* **[[Γουόρελ Ντέιν]]** - φωνητικά
* **[[Τζεφ Λούμις]]** - κιθάρα
* **Πατ Ο'Μπράιεν** - κιθάρα
* **[[Τζιμ Σέπαρντ]]** - μπάσο
* **[[Βαν Γουίλιαμς]]** - τύμπανα

## Παραπομπές


## Πηγές
* The Politics of Ecstasy - Nevermore | Songs, Reviews, Credits, Awards | AllMusic
* Nevermore - The Politics of Ecstasy (album review ) | Sputnikmusic
* Nevermore - The Politics of Ecstasy - Encyclopaedia Metallum: The Metal Archives
* Nevermore - The Politics of Ecstasy - Metal Storm

Κατηγορία:Δισκογραφία των Nevermore
Κατηγορία:Άλμπουμ του 1996
Αλεσάντρο Σάλβιο

Ο **Αλεσάντρο Σάλβιο** (ιταλικά: *Alessandro Salvio*, περ. 1570 – περ. 1640) ήταν Ιταλός σκακιστής από το Μπανιόλι Ιρπίνο της Καμπανίας στην Νότια Ιταλία, ο οποίος, ως ο ισχυρότερος παίκτης στον κόσμο, θεωρήθηκε ανεπίσημα παγκόσμιος πρωταθλητής γύρω στο 1600. Υπήρξε ο ιδρυτής της "Ιταλικής Ακαδημίας Σκακιού" στην Νάπολη.

## Σκακιστικά βιβλία
Ο Σάλβιο έγραψε αρκετά βιβλία για το σκάκι, όπως:
* *Trattato dell'Inventione et Arte Liberale del Gioco Degli Scacchi* (εκδόσεις Giovanni Battista Sottile)
::το οποίο δημοσιεύθηκε στη Νάπολη το 1604, και επανεκδόθηκε το 1634.
* *La Scaccaide* (εκδόσεις Lazzaro Scorriggio)
::το οποίο δημοσιεύθηκε στη Νάπολη το 1612 και επανεκδόθηκε το 1618 (χαμένο βιβλίο που είναι γνωστό από κάποια αποσπάσματα του Πιέτρο Καρρέρα).
* *Il Puttino* (εκδόσεις Giovanni Domenico Montanaro)
::το οποίο δημοσιεύθηκε στη Νάπολη το 1634 (η μυθιστορηματική ζωή του Πάολο Μπόι και του Τζιοβάνι Λεονάρντο ντα Κούτρι). Σύμφωνα με την αναφορά στην μετάφραση του Τζάκομπ Χένρυ Σάρατ, το βιβλίο εκδόθηκε για πρώτη φορά το 1604 και επανεκδόθηκε το 1634.
* *Il Gioco degli Scacchi del Dott* (εκδόσεις Felice Mosca)
::το οποίο δημοσιεύθηκε στη Νάπολη το 1723 αρκετά χρόνια μετά το θάνατό του (χαμένη σειρά που αποτελούταν από τέσσερα βιβλία).

## Σκακιστική θεωρία

Το όνομα του Σάλβιο δόθηκε σε διάφορα σκακιστικά ανοίγματα και βαριάντες του Αποδεκτού γκαμπί του βασιλιά (σε αλγεβρική σημειογραφία):
* Σάλβιο γκαμπί:
:: 1.ε4 ε5 2.ζ4 ε:ζ 3.Ιζ3 η5 4.Αγ4 η4 5.**Ιε5**
* Σάλβιο-Κόχραν γκαμπί:
:: 1.ε4 ε5 2.ζ4 ε:ζ 3.Ιζ3 η5 4.Αγ4 η4 5.Ιε5 Βθ4+ 6.Κζ1 **ζ5**
* Κιζερίτσκι γκαμπί, βαριάντα Σάλβιο-Πολέριο:
:: 1.ε4 ε5 2.ζ4 ε:ζ 3.Ιζ3 η5 4.θ4 η4 5.Ιε5 **Αε7**

Είναι επίσης γνωστός και για τις σπουδές του στο καλλιτεχνικό σκάκι. Ένα παράδειγμα είναι στο διάγραμμα δεξιά που δείχνει ένα διάσημο πρόβλημα από το βιβλίο του *Trattato dell'Inventione et Arte Liberale del Gioco Degli Scacchi*. Τα λευκά βρίσκονται υπό την απειλή 1...Πε1+ 2.Ρζ2 η1=Β#, το πρόβλημα λύνεται με:
: 1.Πθ7+ Ρη3 2.Πε7!!

Παρατηρήστε ότι στη θέση αυτή όλες οι δυνατές κινήσεις του μαύρου πύργου στα τετράγωνα α8, β8, ..., θ8, μπλοκάρονται επιτυχώς από τον λευκό πύργο στα τετράγωνα α7, β7, ..., θ7.

## Παραπομπές


## Πηγές
* 
* 

Κατηγορία:Ιταλοί σκακιστές
Κατηγορία:Σκακιστικά προβλήματα
Τζάκομπ Χένρυ Σάρατ

Ο **Τζάκομπ Χένρυ Σάρατ** (αγγλικά: *Jacob Henry Sarratt*, 1772 – Λονδίνο, 6 Νοεμβρίου 1819) ήταν ένας από τους κορυφαίους Άγγλους σκακιστές στα τέλη του 18ου και στις αρχές του 19ου αιώνα. Ο Σάρατ ήταν γνωστός τόσο ως παίκτης όσο και ως συγγραφέας και υιοθέτησε τον τίτλο "ο καθηγητής του σκακιού".

## Σκακιστικό έργο

Ήταν ο πρώτος επαγγελματίας παίκτης που δίδαξε σκάκι στην Αγγλία. Εισήγαγε στην Αγγλία τον σκακιστικό κανόνα ότι το πατ είναι ένα είδος ισοπαλίας, το οποίο χρησιμοποιείτο ευρέως στην ήπειρο της Ευρώπης. Επίσης με τα έργα του το 1813 και το 1821, έπλασε τον όρο "Μυζίο γκαμπί". Υπήρξε μαθητής του Βερντόνι και αργότερα έγινε δάσκαλος του Γουίλιαμ Λιούις και του Πίτερ Ούνγκερ Γουίλιαμς.

Το όνομά του πήρε μια βαριάντα του Σκωτσέζικου γκαμπί (σε αλγεβρική σημειογραφία):
: 1.ε4 ε5 2.Ιζ3 Ιγ6 3.δ4 ε:δ4 4.Αγ4 Αγ5 5.Ιη5 Ιθ6 **6.Ι:ζ7**
καθώς και το άνοιγμα:
: 1.δ4 δ5 **2.Αζ4**
που ονομάζεται "Άνοιγμα Σάρατ" ή "Επίθεση Σάρατ".

## Συγγραφικό έργο
* ''A Treatise on the Game of Chess''. London 1808 (vol. 1)
* ''The works of Damiano, Ruy-Lopez, and Salvio on the game of chess''. London 1813
* *The Works of Gianutio and Gustavus Selenus*, 1817
* *A New Treatise on the Game of Chess*. London 1821 (vol.1)
* ''A New Treatise on the Game of Chess''. London 1828 (vol.1)

## Παραπομπές


## Πηγές

* 
* 
* 

Κατηγορία:Άγγλοι συγγραφείς
Κατηγορία:Βρετανοί σκακιστές
Γεώργιος Κλάδης

Ο **Γεώργιος Κλάδης** (Κωνσταντινούπολη 1906 - ? ) ήταν ερασιτέχνης πυγμάχος σε μία εποχή που στην Ελλάδα δεν υπήρχε πρωτάθλημα. Ήταν η δεύτερη ολυμπιακή αποστολή στην οποία συμμετείχαν πυγμάχοι με παιδεία που είχαν αποκτήσει στο εξωτερικό.

Ο Κλάδης πήρε μέρος με τα Ελληνικά χρώματα στους Ολυμπιακούς αγώνες του 1928 στο Άμστερνταμ. Ο Κλάδης αποκλείστηκε στον πρώτο γύρο της κατηγορίας "μεσαία βάρη" από τον Γερμανό Άλμπερτ Λέιντμαν. Στους ίδιους αγώνες είχε συμμετάσχει στην πυγμαχία και ο Νικόλαος Φέξης. Αργότερα ο Κλάδης αναφέρεται ότι δίδαξε την τέχνη της πυγμαχίας στην Ελλάδα.

## Παραπομπές


## Πηγές
* Στατιστικά όσων αθλητών συμμετείχαν σε Ολυμπιακούς αγώνες, sports-reference
* εφ. Εμπρός , Φύλλο: 21/8/1928, Σελίδα: 2, από την Εθνική βιβλιοθήκη

Κατηγορία:Έλληνες πυγμάχοι
Κατηγορία:Έλληνες προπονητές πυγμαχίας
Ιβάν Ψιάκης

Ο **Ιβάν Ψιάκης** (αναφέρεται και Ιωάννης) γεννημένος το 1906, πιθανότατα στην Αλεξάνδρεια, ήταν ομογενής πυγμάχος από την Αίγυπτο που συμμετείχε με την Ελληνική ολυμπιακή ομάδα σε Ολυμπιακούς αγώνες. 

Ο Ψιάκης ασχολήθηκε με την πυγμαχία αλλά και το στίβο στην Αλεξάνδρεια και έπαιρνε μέρος σαν ερασιτέχνης σε αγώνες σαν αθλητής της ΑΕΕΑ, έπειτα ήρθε στην Ελλάδα όπου έδινε αγώνες σαν αθλητής του Μίλωνα. Στην Αλεξάδρεια αναφέρεται πρωταθλητής στους Παναιγυπτιακούς αγώνες στην σφαιροβολία το 1938. Ο Ψιάκης πήρε μέρος στους ολυμπιακούς αγώνες του 1936 στο Βερολίνο όπου αποκλείστηκε στον πρώτο γύρο.

Ήταν από εύπορη οικογένεια ομογενών της Αλεξάνδρειας, ήταν γιος του Στέφανου Ψιάκη, αδελφοί του ήταν οι Μιχαήλ επίσης αθλητής της ΑΕΕΑ, Αλέξανδρος και Γεώργιος, ανιψιός του ο αθλητής Βλαδίμηρος. Το 1964 αναφέρεται ότι έμενε στην Βηρυτό του Λίβανου όπου η κόρη του Ιωάννα διεκδίκησε τον τίτλο της μις Λιβάνου.

## Παραπομπές


Κατηγορία:Έλληνες πυγμάχοι
Κατηγορία:Έλληνες αθλητές της σφαιροβολίας
Κατηγορία:Αιγύπτιοι πυγμάχοι
Κατηγορία:Αθλητική Ένωση Ελλήνων Αλεξάνδρειας
BBC America

To **BBC America** είναι αμερικάνικο ψηφιακό καλωδιακό και δορυφορικό τηλεοπτικό δίκτυο, το οποίο ανήκει στο BBC Worldwide και στην *AMC Networks*.

Το BBC America δεν χρηματοδοτείται από τα τηλεοπτικά τέλη, όπως ορίζει ο νόμος του Ηνωμένου Βασιλείου για τα κανάλια του BBC, επειδή το κανάλι δεν εκπέμπει από το Ηνωμένο Βασίλειο, έτσι το κανάλι μεταδίδει διάφορες διαφημίσεις για να έχει έσοδα.

Από τον Αύγουστο του 2013, το BBC America είναι διαθέσιμο σε 80,066,000 σπίτια στις Ηνωμένες Πολιτείες.

## BBC America HD
Το **BBC America HD** είναι μία υπηρεσία, η οποία μεταδίδει το πρόγραμμα σε υψηλή ευκρίνεια. Είναι διαθέσιμο μέσω δορυφόρου. Όπως όλα τα κανάλια του δικτύου AMC, τα κανάλια που εκπέμπουν σε 480i, όταν εκπέμπουν σε HD μεταδίδονται σε 14:9, αντί του 16:9.

## Διεθνής
Το BBC America είναι διαθέσιμο στις Βερμούδες μέσω ψηφιακής καλωδιακής τηλεόρασης, στα Μπαρμπάντος, στα Νησιά Κέιμαν, στη Γρενάδα, στον Άγιο Μαρτίνο, στις Μπαχάμες, στη Μποναίρ, στο Κουρασάο και στο Γκουάμ.

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Αμερικάνικοι τηλεοπτικοί σταθμοί
Κατηγορία:Διεθνείς τηλεοπτικοί σταθμοί του BBC
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1998
Παναγιώτης Κωσταρέλος

Ο **Παναγιώτης Κωσταρέλος** (Δομοκός 1933 - ? ), είναι παλαίμαχος διεθνής πυγμάχος και προπονητής πυγμαχίας. 

Ο Κωσταρέλος αγωνιζόταν με τον Πανελλήνιο Γ.Σ και ήταν πρωταθλητής ελλάδος στα 54 κιλά, από το 1961 ήταν προπονητής του τμήματος πυγμαχίας του Ολυμπιακού. Συμμετείχε με την Ελλάδα στους Ολυμπιακούς αγώνες του 1960 στην Ρώμη. Στην κατηγορία των 54 κιλών ηττήθηκε στον πρώτο γύρο από τον Ιταλό Πρίμο Ζαμπορίνι

## Παραπομπές


Κατηγορία:Έλληνες πυγμάχοι
Κατηγορία:Πυγμάχοι Πανελληνίου
Κατηγορία:Έλληνες προπονητές πυγμαχίας